Situație gravă la "Colegiul Național Mihai Eminescu" din Buzău. Un profesor de 53 de ani are o relație cu elevă de 17 ani

Situație gravă la Colegiul Național Mihai Eminescu din Buzău. Părinții unei eleve de 17 ani acuză că aceasta are o relație cu un profesor de 53 de ani.

Părinții sunt disperați din această cauză, consultând mai multe instituții în acest sens, conducerea liceului, Inspectoratul Școlar și Poliția județului, însă pare că nimeni nu ia nicio măsură, potrivit știridebuzău.

Totul a început în momentul în care eleva a început să facă pregătire cu acest profesor, D.I.

Eleva a ajuns chiar să se mute la domiciliul profesorului.

”Acest profesor i-a sucit mințile fetei mele și simt că o pierd. Peste tot pe unde am fost, mi s-a spus că fata mai are trei luni și devine majoră, moment din care își decide singură viața. Păi și în cele trei luni rămase am dreptul să am grijă de copilul meu, să mi-l educ, să îl canalizez spre idealuri normale, nu să își compromită tinerețea astfel. Problema este însă mai veche și din păcate despre ea s-a știut în școală însă au închis ochii”, ne-a declarat E.B., mama adolescentei, potrivit sursei citate.

Conducerea liceului nu a vrut să facă nicio declarație în acest sens, afirmând că nu are foarte multe informații despre acest subiect pentru că este vacanță, scrie reporterbuzoian.